Publication: Magyar Közlöny
Issue: MK-2006-161 (Year: 2006, Number: 161)
Era: 2004-2010
Section: szóló 43/1999. (III. 3.) Korm. rendelet (a továbbiak-
Paragraph Index: 3773

19. § A Kr. 39. §-ának (2) bekezdése helyébe a következõ rendelkezés lép: „(2) Krónikus fekvõbeteg ellátás esetén – ide nem értve rehabilitációs ellátást és a krónikus nappali kórházi ellátást – az egy ellátási esetben havonta legfeljebb 72 óráig tartó megszakítás is elszámolható azzal, hogy a szolgáltató a megszakítás idõtartamára az egyébként járó napidíj 50 százalékára jogosult. A rehabilitációs krónikus ellátás esetén hetente 48 óráig tartó megszakítás is elszámolható azzal, hogy a szolgáltató a megszakítás idõtartamára az egyébként járó napidíj 50 százalékára jogosult. A pszichiátriai aktív ellátás esetén az egy ellátási esetben a felsõ határnapot meghaladó idõszakban havonta legfeljebb 72 óráig tartó megszakítás is elszámolható azzal, hogy a szolgáltató a 40. § (8) bekezdése szerinti díj 50 százalékára jogosult. A 72 óráig, illetve a 48 óráig tartó megszakítás a beteg osztályos felvételét követõ 5 napon belül az otthonába bocsátását megelõzõ 5 napon belül nem számolható el.”

Source: https://magyarkozlony.hu/hivatalos-lapok/aa7e04b01d0eefb08d5d9bc15b43ee0e946b0189/dokumentumok/d0ce55cc7323c7a4bccd0acc628d00e6a6fa6c85/letoltes